Höt esch natürlich Fuessball agseit gsi... Be ois esch das Spiel am morge am 9i live öberträge worde... Mer send denne öppe s'10te zu de Nadja hei und hend döte Match glueget und en Brunch gmacht... Esch no witzig gsi, aber leider hett alles Duume dröcke nix gnötzt... Denne send d'Daniela und ich met oisem Mietato uf Del Mal gfahre, wo mer eigentli hend welle lehre... Naja, esch nix worde met lehre, ich ben ohni mech izcreme iigschlofe öpe 2 Schtund lang und han jetz en dementsprächende Sonnebrand ;-) Ufem Heiwäg hemmer denne no schnell so ufere Klippe Obe aghalte und paar Föteli gmacht, esch echt mega schön gsi... Am Obig semmer denne nach Oceanside gfahre und hend öpis welle go trenke, nur hemmer weder es reschturant no en Bar no öpis anders gfunde... Es esch wie usgshtorbe gsi, und es het uh komischi Lüüt gha... Und oisi ersht Erfahrig met de Polizei hemmer au gmacht ;-) Mer send denne so inere Tankstell go es Red Bull und M&M's poschte und hend die im Auto gesse und send de weder Häi ;-)